
Nava ateriză lin pe astroport. 

Un vas vechi de câteva sute de ani semănând cu două 
galere, una rasturnată peste cealaltă, care ar fi trebuit reparat 
de mult, folosind un motor magteh la propulsie şi cu două 
pânze ca aripile de liliac, tribord şi babord, ca să prindă 
valurile astrale. 

La ieşirea din spațiul “ciudat” se scutură de parcă un puşti 
gigantic vroia să vadă cum ticăie jucăria. 

Dar şi-a menţinut integritatea. 

În parte era vina mea. Am insistat să vin pe Sor-Altair cu o 
navă în loc să folosesc o poartă interdimensională sau 
translocarea, ceea ce ar fi fost mult mai rapid. Şi mai 
comfortabil. 

Am vrut să văd lumea din spaţiu, mi s-a spus că peisajul 
din jur este foarte frumos. Amicii mei au avut dreptate, o 
nebuloasă din apropiere creează un halou în verde şi galben 
care atinge atmosfera. Acoperind cerul într-o permanentă 
schimbare de culoare. 

Astroportul era la o distanță de vre-o mie de km de 
Citadela Asociaţiei şi era un astroport civil, fără prea multă 
pază. Câteva clădiri ţuguiate serveau ca semnalizatoare pentru 
navele aterizând în cercurile de iarbă înaltă de lângă ele. 

Odată ce pilonii de aterizare călcară solul nava se stabiliză, 
rampele fiind lăsate la sol şi pasagerii lăsaţi să coboare. 

Mi-am strâns lucrurile, nu căram prea multe cu mine 
preferând să călătoresc uşor. Am părăsit cabina, coborât 
rampa şi am păşit pe Sor-Altair. 

Soarele era sus pe cer, formaţii de nori albi plutind la 
înălțime şi-un vânticel mângâindu-mi fața. O zi bună pentru a 
descoperi frumuseţile unei noi lumi. 

De-a lungul vieții mele am păşit prin ruinele unor civilizaţii 
dispărute cu mii de ani în urmă, am vizitat oraşele Astralilor, 
am văzut minunile celor Şapte Zei, am înotat prin Oceanele 
Prindos alături de mersali şi-am navigat multi-planurile pe tot 

felul de nave, vase sau alte mijloace de transport alături de 
pirați sau Colecţionari. Am fost în mii de alte locuri. 

Cu toate acestea rămân la fel de fericit şi de încântat să văd 
lucruri noi. Demult învățătorul meu, cel ce mi-a deschis ochii 
la minunule multiversului, mi-a spus că fiecare ființă, fiecare 
lume, fiecare lucru are un loc bine definit în existență. 
Înțelegerea modelului care stă la baza existenţei trebuie să fie 
lucrul la care trebuie să aspire oricine. Aşa credea el. Eu sunt 
doar la începutul căutării acelei înțelepciuni, şi încep să-mi 
dau seama cât de lung va fi drumul. 

Trăgând aer curat în piept îmi croiesc drum pe cărarea 
pietruită către astroport. Nu există vre-o forță de securitate şi 
nici unul dintre călători nu este controlat. Nu ar avea nici un 
rost. 

Dar ar fi mai bine să explic situația. Sor-Altair nu este o 
lume industrializată, este o lume curată. Doar trei comunități 
îşi pot disputa numele de oraşe, două fiind în apropierea 
astroportului în timp ce al treilea se găseşte departe, pe un alt 
continent, lângă plantațiile de salva. 

Populaţia planetei, în afara celor din Citadela Asociaţiei 
este formată dintr-un amalgam de rase dintre dimensiuni cu o 
majoritate din Domeniul Kor-Gal îndeosebi micuţi. De altfel 
Asociaţia are o alianță precară cu Domeniul Kor-Gal, Sor- 
Altair găsindu-se în interiorul graniţelor actuale ale lui. 

Din hărțile planetare ştiam de existenţa a patru continente, 
Citadela fiind amplasată pe cel mai mare dintre ele în mijlocul 
unor păduri vaste. Alte sătucuri destul de izolate sunt 
împrăştiate pe planetă, Asociaţia înseşi menţine o serie de 
plantații de salva în preajma Polului Sudic, extrasul de salva 
fiind o delicatesă cerută constant de către comercianții 
interplanari. 

Printre duzina de clădiri, aşezate la nimereală fără nici un 
plan a astroportului o zăresc pe cea care abordează pe fațada 
netedă simbolul pictat al Asociaţiei. Mă duc spre uşa masivă 
din lemn, sunt foarte puţini localnici în jur, şi foarte puţine 
evidențe ale tehnologiei, sau chiar ale magiei. Doar totemul 
public stă nemişcat în ceea ce se poate numi centrul 

conglomeratul de structuri a astroportului. Din el se revarsa un 
noian de informaţii, atât prin telepatie cât şi magie, tehnologie. 
Orice informații publice pot fi preluate din totem, chiar şi prin 
cele mai simple metode, cum ar fi pictografierea direct pe 
stâlp. 

Deschid uşa de lemn a clădirii Asociaţiei şi mă trezesc în 
faţă cu un dragun în straie civile. După câteva minute de 
conversaţie trec de procesul său meticulous de verificare a 
identității şi sunt dat în primire altor doi draguni. 

Sunt preluat de-o “barcuţa” zburătoare manevrată de cei 
doi draguni masivi. Şi credeţi-mă bărcuţa era cu adevarat 
înceată, nu zbura cu mai mult de 150 Km pe oră. Cu partea 
inferioara plată, margini şi prova arcuită are motoare puternice 
de levitare dar şi de împingere. Controlul se face din spate şi 
este specific pentru fizionomia patrupedă dragunilor. 

Odată ce ne îmbarcăm motoarele porniră cu o vibraţie abia 
simțită şi plecarăm. 

Din informaţiile pe care le aveam ştiam că encampamentul 
Asociaţiei, situat în mijlocul pădurii, se afla undeva pe un 
platou muntos fiind protejat de mai multe avanposturi ascunse 
şi baterii grele de arme anti-spaţiu şi interdimensionale. La 
distanţa la care se află ne va lua ceva timp sa ajungem acolo. 

Nici unul dintre cei doi companioni de călătorie ai mei nu 
pare dornic să facă conversatie aşa că m-am hotărât să vă 
povestesc câte ceva despre Asociaţie. 

Asociaţia a fost fondată de către Lorzi în zilele de demult, 
dar după aceea a fost uitată când Lorzii s-au retras din viaţa de 
zi cu zi a Universului. 

Ea a fost revitalizată de Asur şi Daitan împreună cu 
prietenii lor după ce s-au retras de pe planeta lui Asur şi 
raidurile lor în dimensiunile Haosului. În fapt se ascundeau de 
anumiți duşmani care îi încolțiseră şi trebuiră să-şi găsească 
aliați dacă nu vroiau să fie vânaţi ca animalele. 

Astfel Asociaţia a devenit un loc de întâlnire pentru 
luptători, pentru cei care vor să se antreneze, pentru tineri 
ucenici care doreau să-şi dovedească îndemânarea înainte de a 
se aventura pe cont propriu în multiplanuri. 

Majoritatea membrilor fondatori fac parte din Legiune, dar 
Asociaţia diferă de Legiune într-un mod fundamental. 
Membrii Legiunii luptă fiecare pentru scopul lor, fiind mai 
mult o ghildă de mercenari, în timp ce în Asociaţie toți luptă 
pentru aceleaşi idealuri iar Daitan şi Asur îi conduc cu o mână 
de fier. 

Principala bază a Asociaţiei a fost stabilită pe Sor-Altair 
unde poporul lui Asur avusese o bază militară veche de pe 
vremea când încă se războiau între ei, care a fost reactivată şi 
modificată după nevoile Asociației. După aceea Daitan şi-a 
adus dragunii şi prietenii ca să refacă complet Asociaţia. 
Quantar, entitatea întrupând o întreagă civilizaţie care 
evoluase de-a lungul eonilor şi a cărei puteri erau egalul zeilor 
li se alăturase, chiar şi câțiva Lorzi (cei Dintâi a căror puteri 
nu au egal în existenţă) au ajutat la formarea ei. 

În afara bazei de pe Sor-Altair mai există încă trei baze 
mari ale Asociaţiei pe alte lumi şi câteva sute de avanposturi 
împrăştiate pe întinsul Domeniilor, chiar şi un oficiu micuţ în 
Nexus, lângă cel al Legiunii. 

Tocmai am trecut pe lângă unul dintre posturile distante de 
recunoaştere, un dom de câteva sute metri în diametru, care 
ne-a interogat semnalul de identificare înainte de a ne lăsa să 
trecem. 

La un moment dat am văzut ceea ce trebuia să fie o bază de 
antrenament - lucru confirmat ulterior de Roa. 

Un piuit scurt se auzi de la consola de comunicaţii. 

Dragunul de la comenzi purtă o conversaţie scurtă cu 
cineva prin aparat apoi întoarse barcazul către o nouă 
destinație. N-am auzit ce au vorbit, chiar dacă cunoşteam 
limba lor, deoarece eram prea procupat să mă uit în ceaţă unde 
începea să se distingă o formă masivă, urcasem până aproape 
de plafonul de nori. 

Forma se dovedi a fi un cuirasat aerian a dragunilor. 

Aş fi recunoscut oriunde forma vag dreptunghiulară cu o 
mulțime de prelungiri ca nişte gheare şi prova ce amintea de 
capul unei bestii mitice. Ţevile armelor energetice se vedeau 
clar şi păreau extrem de amenințătoare. Cei care ştiu câte ceva 

despre draguni ştiu că nu este o ameninţare nefondată, vasele 
dragunilor au o putere de foc devastatoare chiar dacă sunt greu 
manevrabile. 

Uşile hangarului se deschiseră în burta vasului şi bărcuţa 
noastră lunecă înăuntru. După ce s-a aşezat pe puntea 
hangarului patru războinici draguni au intrat înăuntru, fiecare 
dintre ei magnifici în armurile de luptă. Corpurile le sunt 
înalte, cât nişte centauri, de fapt arată vag ca nişte centauri dar 
că au trupuri de dragon cu partea de sus unde centaurii sunt 
umanoizi tot de dragon şi cozi puternice de reptilă. 

Coifuri alungite le acoperă aproape tot capul, la nevoie 
peste ochii li se lasă viziere de cristalin care pot fi folosite şi 
ca displayuri. Şi restul corpului le era acoperit de metal fin din 
plăci compacte şi mici formând o armură deosebit de flexibilă. 
În unele zone, cum ar fi braţele şi picioarele erau bucăţi de 
metal tare inflexibil dar care puteau fi folosite ca arme în 
luptă. Mai ales pe braţe unde apărătorile aveau integrate lame 
ascuţite sau arme energetice cu puls. Undeva în platoşa de pe 
piept era dispozitivul de pornire a scutului individual a cărui 
sursă de energie se afla pe spatele orizontal al dragunului. 

Unul dintre ei ieşi în față: 

- Numele meu este Das'cor şi sunt aici pentru a te duce la 
Citadelă. Am fi ajuns mai devreme dar a trebuit să 
interceptam un transport de contrabandă. 

- Nici o problemă, mi-a făcut plăcere să văd împrejurimile. 

- Probabil le vei vedea şi mai bine de pe puntea de 
observaţie a vasului. Te voi conduce acolo chiar eu. 
Avem destul timp. Daitan şi ceilalți sunt plecaţi cu o 
treabă urgentă şi vor reveni în următoarele — căută o 
secundă cuvântul - zile. 

- N-am mai fost niciodată pe Sor-Altair, cred că sunt 
destule de văzut. 

- Poți să fii sigur de asta — răspunse dragunul în timp ce mă 
conducea prin măruntaiele vasului la puntea de 
observație. 

Fiind o navă a dragunilor coridoarele au fost construite 

pentru a le acomoda trupurile masive. Erau largi şi cu margini 

arcuite. Pereţii dintr-un material care se aseamănă la atingere 
cu lemnul are o culoare mai mult spre roşu. Uşile se retrag în 
pereţi în două bucăţi şi toate au pe ele embleme ale dragunilor. 

M-am aşteptat ca puntea de observație să fie undeva în 
exteriorul navei dar Das'Cor m-a dus într-o încăpere închisă 
undeva în centrul navei. 

Camera avea o formă rotundă cu un mic cerc în mijloc spre 
care cobora lin podeaua uşor înclinată. Das'Cor şi cu mine am 
coborât în cerc după care dragunul şi-a atins manşeta activând 
încăperea. Pereţii de cristalin s-au aprins devenind o copie 
fidelă a lumii de afară, inclusiv podeaua şi tavanul, doar micul 
cerc mai rămăsese solid. 

O astfel de tehnologie nu-mi este nouă dar sincer să fiu nu 
mă aşteptam ca dragunii să aibă o tehnologie atât de elegantă. 

Vasul tocmai trecea pe lângă un munte cu o viteză mult 
mai mare decât cea a bărcuţei cu care călătorisem mai înainte. 
Dar chiar şi la această viteză am putut observa mai multe 
forme pe versantul muntelui împroşcându-se cu proiectile 
energetice. 

- Acolo jos, cineva se luptă. Trebuie să intervenim! 

Das"Cor râse, râs gutural de dragun şi mări imaginea luptei. 

- Nimeni nu se luptă, una din echipele de novici are 
antrenament. Le-am înscenat o ambuscadă să vedem cum se 
descurcă. 

Interesant, chiar şi cu tehnologie avansată sau magie 
puternică o luptă pe stânci la două mii de metri înălțime este o 
tactică periculoasă pentru antrenamente. Ceea ce înseamna că 
Asociaţia chiar se pune pe treabă. 

Versanții prăpăstioşi şi văiile înguste ale munților rămaseră 
în urmă printre ceţuri, în timp ce în faţa noastră apărură 
primele semne ale Citadelei. Din sursele mele ştiam că Asur a 
încercat să construiască o fortăreață de necucerit. 

Aşezată în întregime pe un platou stâncos enorm fortăreața 
nu se bazează doar pe rezistența stâncii, ci a fost înforțată cu 
neutronium şi material condensat în unele locuri. Poate să 
reziste la o armă energetică de nivel planetar fără probleme. 

Întregul platou poate fi îmbrăcat într-un câmp de forţa enorm 
care la rindul ei o apără de atacuri. 

Se zvoneşte că Asociaţia foloseşte mai multe singularități 
împrăştiate în interiorul platoului ca şi generatoare de energie, 
şi trebuie să ştiţi că energia obținută din singularități nu este 
numai enormă ci şi foarte periculoasă din cauza instabilității 
naturale a singularităților. Dar singularitățile sunt singurele 
care oferă destulă energie astfel încât Asociaţia nu trebuie 
niciodată să-şi facă probleme că va rămâne fără. 

Sistemele de armament care apără Citadela sunt ţinute 
strict secret şi nici măcar sursele mele nu au putut afla decât 
fapte insemnificante despre ele. Dar ştiam un lucru cert, un 
atac dat de Ghilda Mercenarilor din Tarnn şi Tyras a fost 
respins şi pierderile în rândul mercenarilor au fost masive. De 
atunci nimeni nu a mai avut curaj să lanseze un atac direct 
asupra Citadelei. 

În timp ce ne apropiam de platou, drumul ni se încrucişă cu 
un alt vas de război, mai mic decât cel pe care mă aflam eu şi 
de-o concepţie total diferită de cea a dragunilor. 

Unde nava dragunilor era matahaloasa si masiva, cea noua 
era alungita, cu linii elegante, arcuite, şi se mişca cu o agilitate 
impresionanta armele fiindu-i ascunse în interior lăsând 
exteriorul neted fără nici un fel de deformări. Doar energiile 
magice o înconjurau asemenea unui nor semisolid. 

- O navă de patrulare; mă informă dragunul 

- Nu seamănă deloc cu a voastră; comentez eu 

- Deloc, e una din navele construite de Asur, dar să 
nu o subestimezi, chiar dacă pare mică are o putere 
de foc comparabilă cu a noastră. 

Era o urmă de gelozie dar şi respect in glasul dragunului. 
Dragunii sunt o rasă veche care are acces atât la tehnologii 
puternice cât şi energii mistice dar cu toate acestea nu se pot 
măsura cu Asur. Rasa lui este incorporeală şi nu ia formă fixă 
decât atunci când au de rezolvat probleme grave. Şi este una 
dintre cele mai puternice specii dintre dimensiuni. 

Odată apropiat de platou am văzut domurile de apărare de 
pe margine cu tunurire retractabile pe jumătate închise. Tunuri 

grele ce pot trimite o salvă focalizată capabilă să ne despice în 
două cât ai clipi. După ce am trecut de ele am primit semnal 
de aterizare la unul dintre marile domuri care erau porturile de 
la suprafaţa Citadelei. O secţiune din dom s-a deschis şi nava 
coborâ înăuntru. 

În trecere am văzut orăşele împrăștiate pe suprafaţa 
platoului, unele cu turnuri înalte altele cu locuinţe lungi, 
dreptunghiulare. Orăşele mici c-un specific cultural distinct a 
căror locuitori aleseseră să trăiască în Citadelă. Unii veniseră 
cu familiile, alții erau negustori, dar cei mai mulţi erau tineri 
pe care ideile lui Daitan şi idealurile Asociaţiei îi atrăseseră. 
Cei ce-najungeau aventurieri lucrau pământul sau deveneu 
artificieri. Asociația prime ape oricine care dorea să 
muncească. Încă erau în formare şi disperaţi după suporteri. 

Pentru moment mă opresc aici cu însemnările dar le voi 
relua imediat ce voi avea ocazia. 


Kk kK ke k 


Mă bucur nespus să-mi reiau relatarea. 

În ultimele zile nu am avut prea mult timp liber. Când am 
coborât de pe navă Roa, prietenul meu rys, mă aştepta însoțit 
de Thud. Acesta, o creatură mătăhăloasă părea scoasă dintr-un 
coşmar uman, cu corpul său enorm, cap tare ca piatra şi cu 
brațele sale lungi. În mâinile sale purta o armă complicată 
semanând cu un fel de lansator de grenade, dar ar fi putut fi 
orice, mai ales dacă o concepuseră armurierii Asociației. Dar 
pe cât de înfricoşător părea Thud pe atât de blând era, nu ar fi 
făcut niciodată rău unui nevinovat. 

Roa, el era altă poveste, ar fi fost înstare să treacă prin 
orice şi oricine pentru a-şi atinge scopul. Din fericire de cele 
mai multe ori scopurile sale erau nobile. 

Roa mă întâmpină cu bucurie, nu ne-am văzut de mult, 
aproape cincizeci de ani în sistemul de măsurare a timpului de 
pe Pământ. Nimic nu se schimbase în relația noastră, eram 
prieteni foarte buni. 

Mă conduse către apartamentul unde urma să locuiesc pe 
perioada şederii mele în Citadelă. Interiorul stâncii părea 
destul de spartan, fără ornamente sau fasturi inutile. 
Binenţeles, doar pe coridoarele principale, unde din cauza 
diferenţelor culturale era aproape imposibil altceva. 

Dar dacă coborai în alte zone, în cartierele specifice 
fiecărei rase unde cultura rasei era bine definită şi se putea 
dezvolta în voie fără nici o restricție, acolo era cu totul altă 
poveste. 

Apartamentul meu se găsea în sectorul umanoid şi a fost 
dotat cu toate cele necesare. După ce am mai discutat despre 
cele vechi, duse de demult şi am bătut un pahar prea mult de 
tărie Roa a trebuit să se întoarcă la treburile lui. 

Între timp aveam să cercetez oraşul. El ştia că am să mă 
apuc de cercetat Citadela imediat ce am să mă pot ţine din nou 
pe picioare, deci mi-a dat un ucenic să-mi servească drept 
ghid. 

Un uman. A crezut că mă voi înţelege mai bine cu unul din 
grupul meu de rase. Bun băiat Roa. După ce m-am instalat în 
apartament şi-am tras un pui de somn m-am grăbit să încep 
turul Citadelei. 

Ca la majoritatea facilităților inter-rase complexul de locuit 
era împărțit în mai multe quadrante, pentru fiecare rasă în 
parte. 

Sectorul prin care am luat-o, cel al umanoizilor, conținea 
cel puțin zece culturi diferite. Am văzut un dorian, ceea ce nu 
era o surpriză, în ultimul timp dorienii deveniseră o imagine 
comună în toate organizațiile de tip militar din Domenii, 
însoțit de patru waradini şi mai mulți oameni în costume de 
luptă. Am mai trecut şi pe lângă câțiva X’wagi care îşi probau 
costumele de amplificare musculară şi armele cu flux de 
plasma. X"wagii erau războinici recunoscuţi care reprezentau 
un câştig pentru organizaţia care îi avea. Văzui şi-un grup de 
nagari ce păreau pregătiți de luptă mergând rapid cu capetele 
acoperite. 

M-am gândit din nou la ce-mi spuseseră sursele mele, 
Asociaţia devenea o putere nu numai în zonă dar şi la nivelul 
Dimensiunilor. 

În unele părţi ale sectorului umanoid există sectoare 
destinate unor umanoizi care respiră o atmosferă otravită 
pentru mine şi pe care le-am ocolit, nu c-ar fi fost o problemă, 
magia mea îmi oferă protecție dar aveam timp să le explorez 
mai târziu. 

Ceea ce m-a mirat este că n-am văzut aşa zisele zone 
“murdare”. Binenţeles nu m-aşteptam să fie în centrul 
complexelor de locuit dar am văzut o curăţenie peste limita 
acceptată de majoritatea comunităților inter-rasiale. N-am 
văzut vagabonzi sau cei fără case. Poate deoarece Citadela 
easte foarte nouă sau poate din cauza regulilor draconice pe 
care le instauraseră dragunii. Dar orice concluzie ar fi pripită 
deocamdată. 

Când am ajuns la una din benzile principale de circulație, 
călăuza a chemat un mijloc de transport mai rapid, un mic 
transportor personal cu propulsie antigravitațională care 
semănă cu o cutie dreptunghiulară. 

Să nu credeți că erau probleme de trafic astfel încât să fie 
nevoie de un control automat asupra lui. Nu, în Citadelă nu 
erau multe vehicole personale în afara celor destinate 
transportului în comun şi cele mari pentru transportul de 
mărfuri. Şi nici nu era nevoie de ele, populaţia nu era foarte 
mare pentru o regiune imensă şi încă neconstruită în totalitate. 
După ce ne-am aşezat în vehicol călăuza a atins comenzile şi- 
am pornit de-a lungul benzii. 

În drum am trecut pe lângă unul dintre sectoarele cu 
biosferă pentru speciile mai ciudate. 

În spatele câmpului magic, printre vaporii otrăvitori am 
putut vedea un neur cu multiplele sale tentacole. Magicieni şi 
artificieri neântrecuţi, neurii sunt un popor de călători. 

Să încerc să explic mai bine, sunt nomanzi, neurii nu au o 
lume stabilă pe care o pot numi casă. Fiecare din cuiburile lor 
este un complex enorm de locuit asemănător unui stup 
menţinut prin ajutorul magiei, cu care călătoresc dintr-o lume 

în alta sau între Domenii. De obicei reprezintă o problemă 
pentru lumile în care ajung deoarece neurii sunt o rasă destul 
de ostilă celorlalți şi care nu gândesc mult înainte de a intra în 
conflicte. Dar sunt şi creaturi care au un simţ al “dreptății” şi 
un sistem cu reguli stricte. Te poți înțelege destul de uşor cu ei 
dacă le înţelegi obiceiurile. 

Dar să nu ne abatem de la firul povestirii noastre. După ce 
am trecut de câteva sectoare de locuit m-am hotărât să vizitez 
unul dintre puținele centre de antrenament de la suprafață, 
majoritatea clădirilor de la suprafață, în afara celor de apărare 
au o destinaţie civilă, centrele de antrenament, armurăriile, 
depozitele de arme şi complexele de luptă sunt în subteran. 

Centrul de antrenament era unul micuţ şi se afla la capătul 
unei străzi pline de tarabe. Ziduri înalte îl înconjurau din toate 
părțile cu doar o poartă decorată cu simbolul Asciaţiei care să 
permită accesul înăuntru. Interiorul avea o formă 
dreptunghiulară şi era loc pentru arena propriu-zisă, sala de 
arme şi vestiare. Arena era înconjurată de un câmp de forță 
alimentat de un generator independent pentru a proteja în orice 
situație privitorii, şi de câteva săli mici pentru antrenament 
individual. 

Când am ajuns noi acolo majoritatea erau goale, cu toţii 
fiind adunaţi în jurul arenei. O luptă era în desfăşurare. Între 
un tadur şi un grypid, amândoi magicieni. Grypidul era un 
învățăcel dar avusese curajul, sau trufia, de a-l provoca pe 
maestrul tadur. Binenţeles că am rămas să văd şi eu lupta. 
Întotdeauna îmi place să văd o trânteală bună, şi după cum îi 
cunoşteam eu pe taduri avea să urmeze una bună. 

Nu m-am înşelat. 

Magia tadurilor este mult mai personală şi mai subtilă decât 
cea a grypizilor. 

Mai multe vrăji ale acestuia din urmă au fost deviate de 
scutul personal al tadurului, după care acesta trecu rapid la 
ofensivă. O nalucă compusă din ectoplasmă verde se învârtea 
în jurul grypidului în timp ce-o rafală de bolți curgeau din 
pumnii tadurului. Şi aveau putere, credeți-mă pe cuvânt. 

Limbi de foc s-au concentrat asupra maestrului dar acesta a 
sărit cu uşurinţă în afara cercului de foc şi lansă o plasă fină 
peste grypid. Pentru a se putea elibera de ea şi de nalucă 
ucenicul trebui să-şi coboare scutul defensiv care îl înconjura. 
Mare greşeală deoarece un proiectil de forță pură îl lovi direct 
în torace aruncându-l într-una din redutele de pământ care 
erau în arenă. 

Doar voinţa îl mai ridică în picioare pe grypid, tadurul însă 
nu terminase cu el, încă un bolt îl izbi direct în torace, apoi 
încă unul şi încă unul până ce grypidul rămase la pământ. 

O lecţie destul de dureroasă dar astfel ucenicii învață 
despre lumea reală şi pericolele care îi aşteaptă. 

Mi-am continuat drumul, în jurul arenei se găseau câteva 
baruri şi taverne unde luptătorii se puteau relaxa după o bătaie 
bună. 

În fiecare quadrant, de obicei lângă complexul de 
antrenament se găseşte o armurărie. În ele se găsesc colecții de 
arme impresionante, de la sulițe şi săbii simple, la poţiuni 
magice, toiege de vrăjitori şi până la lansatoare de energie 
neutronică care ar putea pulveriza un cartier întreg. Din 
fericire armurăriile sunt închise şi foarte bine păzite cu magic, 
armele nu se eliberează decât presoanelor autorizate. 

În quadrantele locuinţelor individuale nu existau parcuri, 
doar mici parcele de vegetaţie destinate scopului estetic, de 
aceea la intersecția mai multor quadrante se găseşte câte un 
parc natural care se întindea pe cel puţin zece kilometri pătrați. 

Mai existau şi alte distracţii dar erau puţine ca număr. Să 
nu uităm că Citadela este în primul rând o bază militară pentru 
antrenament şi nu pentru distracții. 

Ținând seama de psihologia dragunilor, anexele, care de 
obicei ar fi fost aşezate în exteriorul taberei, acele orăşele de 
comercianți privaţi şi bordeluri care apar în jurul oricărei 
taberei militare, au fost aduse în interiorul platoului, într-un 
quadrant special, şi mai ales, în interiorul perimetrului de 
apărare. 


A he K e k 

Călăuza m-a îndemnat să vizitez partea centrală a Citadelei 
unde se aflau străzile comercianților. Acolo aş fi putut să 
găsesc tot felul de arme, poțiuni şi alte mecanisme esoterice 
care mă interesau îndeosebi pe mine în locurile pe care le 
vizitam. Tot acolo se găseau şi magazinele ce vindeau cărți, 
senzorium şi-n general informații. 

Am fost de acord şi “barca” noastră s-a îndreptat spre 
centrul Citadelei. De precizat că acest centru comercial al 
Citadelei nu se găseşte la suprafaţă ci în subteran, în interiorul 
platoului la câteva nivele mai jos de suprafață. 

În drumul nostru către piaţa centrală am trecut printr-un 
cartier închis cu câmpuri de forță, dar în care, la prezentarea 
unei indentificari de către călăuza mea, am fost lăsaţi să 
intrăm. 

Era cartierul meşteşugarilor şi armurierilor. Aici erau 
create şi produse tot felul de lucruri căutate printre planuri, de 
la arme şi până la încuietori, pe care dacă le atingi fără să spui 
cuvântul cheie se transformă în şerpi otrăviți. 

Din pricina nivelului de pericol prezentat de 
experimentelor lor, şi a faptului că cele mai multe sunt secrete, 
cartierul este înconjurat cu ziduri opace de energie şi ţinut sub 
pază strictă, cea mai strictă din Citadelă în afara Cartierului 
General. 

Aici am văzut cum se fabrică lăncile energetice care puteau 
distruge un zid dint-un singur bolt. Acest tip de lănci erau 
preferate de draguni care le foloseau cu îndemânare atât în 
luptele la distanță cât şi în cele corp la corp atunci când din 
partea inferioară a lăncii iese o lamă scurtă. 

Tot aici se fabrică vestitele armuri de mătase, de fapt 
cămăşi din mătase, cu mâneci lungi, în care sunt tesute placi 
extrem de fine, făcute din un material flexibil dar şi foarte 
rezistent care astfel deveneau aproape impenetrabile la armele 
obişnuite. Armura, în partea din spate avea dalele mai mari şi 
un mic generator mistic care producea în jurul întregii armuri 
un câmp slab oferind protecție sporită purtatorului. 

Mai erau şi alte ciudăţenii: coifuri cu unde disruptoare, un 
fel de pistoale primitive care puteau lansa proiectile energetice 
şi a căror baterie rezista la zece pulsuri, arcuri care lansau 
săgeți magice, o puşcă care folosea drept propulsor acceleraţia 
magnetică şi trăgea gloanţe de metal la viteze enorme. 

De la un inventator gnom renumit am primit o sabie scurtă, 
cu lama de circa patruzeci de centimetri şi culoare verzuie. 
Lama spadei, atunci când intrai în luptă începea să se 
înfierbinte şi să emită un câmp puternic care topea energiile 
magice, o armă perfectă împotriva magilor. 

Am cumpărat atât de multe dispozitive şi ciudăţenii încât 
transportorul devenise plin şi nu mai aveam unde să le punem. 

Într-un sfârşit am ajuns în quadrantul comercial unde a 
început din nou nebunia. Am putea spune c-am avut noroc că 
am fost mai întâi în cartierul meşteşugarilor, cei din 
quadrantul comercial vindeau unele copii mai proaste. Dar tot 
învârtindu-mă printre tarabe am cumpărat câteva lucruri. 

Cel mai interesant a fost când într-o fundătură am fost 
acostat de un piticuţ cu căutătură piezişă. 

Mă întrebă dacă caut ceva mai special. I-am răspuns că da. 
S-a uitat în jur cu atenție după care mi-a făcut semn să-l 
urmez. Ştiam că poate după colț mă aşteaptă nişte huligani 
gata să mă lase fără lucruri dar l-am urmat, magia mea 
probabil le putea face față cu uşurinţă. Nimeni nu m-a atacat şi 
după ce am intrat într-o magherniță piticul a scos un scut 
dintr-o învelitoare şi mi l-a arătat. 

Era un scut din cristal pur cu tendinţe roşiatice, de formă 
rotundă şi ramă dintr-un material cenuşiu. Din păcate chiar şi 
la prima vedere mi-am dat seama că este un fals. Tipul nu era 
decât un escroc de mâna a doua. I-am spus-o în faţă şi l-am 
luat de guler. A început să guiţe şi să se zbată dar fără efect. Îl 
tineam bine. 

După câteva scuturări mi-a mărturisit tot. Avea şi scutul 
original dar făcea copii dupa el şi le vindea turiştilor. Ca să-mi 
dovedească că spune adevarul a căutat sub o scândură din 
podea şi-a scos pachetul ce conţinea scutul adevărat. 

Era o adevărată operă de artă. Rotund, la fel ca şi originalul 
era din un cristal cu străluciri albastre. În centru avea o parte 
dintr-un material cenuşiu, partea unde pe interior erau curelele 
de care îl apucai. Marginea scutului avea rama din material 
cenuşiu dar era extrem de subțire şi cu o mulțime de glife 
inscripționate cu argint. Recunoşteam lucrătura, fusese creat 
de către artizanii dorieni. Era protecția absolută împotriva 
armelor cu energic. 

M-am hotărât pe loc să-l cumpăr. A urmat o discuţie mai 
animată cu piticul care nu vroia să se despartă de el. l-am 
explicat că aş putea să chem paza şi să-l evacueze imediat din 
Citadelă deoarece a încercat să vândă falsuri drept originale. 
Dar eram dispus să-i cumpăr scutul la cât valora el pe piață. 
Până la urmă a fost de acord. Cu puţină încurajare 

Ziua s-a terminat înainte de a putea să văd întreg 
quadrantul comercial. Ne-am întors la locuința mea. 

În acea seara am fost invitat la un banchet în Citadelă. 
Trecerea la maturitate şi la rangul de legător a unui grypid. 
Acum, pot să spun că întradevar gusturile nu se discută, din 
fericire au fost invitați şi alți umani, am avut cu cine să împart 
un pahar, nu de alta dar băutura preferată a grypizilor se 
comportă ca un acid în stomacul umanilor. 


A he kK ke k 


Dimineaţa următoare abia am reuşit să mă extrag din pat. 
Ghidul meu m-a ajutat zâmbind să ajung la vehicolul nostru. 

În primul rând ne-am dus din nou în quadrantul comercial, 
să termin promenada. Sincer să fiu am fost puţin dezamăgit de 
comercianții lor, nu mă aşteptam să fie Nexus dar nici chiar 
aşa. Majoritatea obiectelor sunt de uz general, de folosință 
zilnică şi arme de serie, chiar dacă serii mai exotice. Se pare 
că cele făurite de către meşteşugari nu ajung la comercianții 
de aici. 

Fiind neimpresionat, după cum am mai spus, m-am 
reorientat către periferia platoului. Călăuza mea nu a avut 

nimic împotrivă. Mi-a spus că şefii dăduseră ordine să fiu lăsat 
aproape oriunde. 

Prima ţintă a fost sistemul de apărare exterior. Acesta era 
un sistem de mai multe forturi circulare construite înafara 
platoului. Cât timp vehicoulul nostru a coborât de pe platou, şi 
era zvârcolit de curenţii aerieni, călăuza mi-a explicat că 
sistemul de apărare exterior, pe lângă funcția sa de bază, cea 
de a opri atacatorii serveşte şi ca al doilea stadiu în pregătirea 
recruților. 

Forturile sunt destul de simple ca şi concepție. 

Au un zid exterior în formă de cerc care emite şi câmpul de 
protecţie în formă de dom. În interiorul cercului sunt clădirile 
şi instalațiile de arme, de la bateriile de proiectile până la 
proiectoarele energetice de mare putere. Sunt foarte puţine 
arme de sol mecanizate, Asociaţia preferând tehno-magia şi 
armele personale. Forturile sunt dotate cu echipamente magteh 
de excepție, de scanare şi comunicaţii, în special cele pentru 
comunicații care țineau legătura şi cu buncărele mai mici care 
formau o linie între forturi şi unde se odihneau echipele aflate 
în patrulare. 

Comandantul fortului m-a asigurat că armele energetice pot 
distruge orice tip de atacator care ar ameninţa fortul sau 
Citadela. Scuturile erau şi ele de tip nou, ziduri capabile să 
reziste tirurilor cu arme grele de pe orbită. 

În curte, sprijinindu-se pe picioare de metal, se găseau două 
glisoare de atac înarmate cu tunuri flamă şi auncătoare de 
flăcări. La cererea mea doi soldaţi ne-au însoțit, pe mine şi pe 
călăuza mea, până la unul dintre buncarele înaintate unde se 
afla o patrulă cu misiunea de a căuta infiltratorii cu care 
avuseseră în ultimul timp probleme cei din Citadelă. 

Buncărul era ascuns într-o vale împădurită, soldații m-au 
asigurat că sistemele de supraveghere ale întăriturii puteau 
detecta orice fel de intruşi de la distanță în timp ce fiind 
ascuns în vale era mai greu de detectat de către eventualii 
atacatori. Buncărul în sine era de formă de dom construit din 
metale şi ceramică suprarezistenţă şi avea mai multe fante prin 
care se putea trage cu armele individuale. Aceste adăposturi 

simple nu erau făcute pentru a respinge un atac cu arme grele 
ci mai degrabă pentru supraveghere şi respingerea eventualilor 
briganzi. 

Când am ajuns noi acolo i-am prins pe toți în mare 
frământare, un corugan scăpase în interioarul perimetrului iar 
scanerele nu îi dădeau de urmă. 

- Am cerut un glisor de la fort dar încă nu a sosit. 
Avem nevoie de supraveghere aeriană pentru a 
putea să-l găsim; ne spuse şeful echipei în timp ce 
cei din subordinea sa dădeau jos bagajele din 
vehicolul nostru 

NI-l rechiziționa. 

- Un demon corugan nu este uşor de doborât; l-am 
avertizat eu pe şeful echipei dar el nu dori să mă 
asculte, era sigur de el şi de cei din echipa lui 

Luă cu el cinci din echipa sa, mai mulți nu putea duce 
flotorul nostru în timp ce lăsa unul împreună cu noi pentru a 
păzi buncărul şi plecă în căutarea demonului. 

Aveam un presentiment urât despre întreaga situație. Cum 
de reuşise un demon să ajungă atât de aproape de Citadelă fără 
să fie detectat. Doar cineva extrem de puternic ar fi capabil de 
o asemenea treabă. 

Şi atunci va fi nevoie de magicieni puternici pentru al 
anihila. lar echipa nu avea magicieni puternici, de fapt nu 
aveau nici un mag cu ei. 

Mi-am întărit simţurile cu o magie simplă, mi-am petrecut 
mult timp în apropierea creaturilor magice astfel că sunt 
sensibil la prezenţa lor. Dintre cei rămaşi în buncăr doar cei 
doi soldaţi de la fort purtau arme de distanţă, arbalete cu 
diferite tipuri de vârfuri. Cel lăsat în urma de şef avea doar 
arme albe iar călăuza mea era neânarmată cu excepția unei 
baghete paralizatoare dar care nu avea nici o şansă să oprească 
un demon de calibrul coruganului. De fapt nu sunt sigur că 
magia mea îl poate opri. O mare parte a artefactelor pe care le 
purtam de obicei rămăseseră în camera mea din Citadelă, 
considerasem că eram pe teritoriu prieten. Mai aveam doar 
câteva cu mine şi acelea defensive. 

Aşa că m-am apuc să cotrobăi printre cumpărăturile de 
dimineaţă. Noroc că am achiziționat şi ceva arme. Am scos o 
arbaletă energetică şi o flintă “scuipător”. l-am dat arbaleta 
călăuzei şi flinta soldatului. Mie personal îmi rămânea un 
pistol cu energie supracondensata bun pentru cinci descărcări. 

Nici nu împărțisem bine armele când o explozie puternică 
se auzi de afară. M-am repezit la uşa buncărului şi am văzut 
un incendiu undeva, printre copaci, pe coasta dealului. lar 
sentimentul de pericol a devenit mult mai puternic. 

Apoi l-am văzut. Nu bine, doar ca o umbră pe fundalul de 
verdeață dar simţurile mele au completat imaginea. Era 
invizibil. Şi venea în viteză. 

În câteva secunde i-am aşezat în ordine pe soldaţi, cei cu 
arbaletele în mijloc cu călăuza şi soldatul cu flinta pe flancuri. 
N-au avut timp să comenteze deoarece mi-am folosit 
amplificarea magică pentru comandă şi nu i-au putut rezista. 
Între timp am pregătit o vrajă numai bună pentru astfel de 
confruntari. A fost o undă magică care s-a prins de demon 
iluminându-i silueta. 

Acum că îl vedeau soldații au deschis focul asupra lui. 
Ceea ce la făcut să se ferească şi astfel să-mi dea mie timp 
pentru o altă magie. Un urlet țâşni din pieptul demonlui şi 
două sfere de foc fură scuipate din membrele ca nişte braţe 
terminându-se în mici guri de pe umerii săi. 

Dar se izbiră de zidul de forță pe care îl ridicasem în fața 
trupei. Ghidul m-a uimit lansând o lance de gheață către 
demon care ajunsese la câteva zeci de paşi. 

Era momentul să-l învăţ minte. Folosii întreaga energie 
dată de artefacte ştiind că este singura şansă înainte ca ființa 
demonică să ne rupă în bucăți. 

“Saba'ha”, magia se sparse în aer asemenea unui trăznet, şi 
avu efect imediat asupra demonului. 

Acesta era încărcat cu magie, vraja de invizibiliatte, 
protecţiile personale, magia lui înăscută şi multe altele. Şi fu 
afectat puternic de vraja mea care practic îi întoarse toată 
magia împotriva lui ca un fel de feed-back magic. Explozia îl 

trânti pe demon la pământ în timp ce unda de şoc ne scutură 
pe toți. 

Dar demonul rămăsese fără protecție şi greu rănit. 

“Trageţiiiii!” 

Cu toții am deschis focul. Săgeţi de arbaletă, pulsuri de 
energie, proiectile magice, toate izbindu-l în plin pe demon. A 
cărui piele naturală ca o armură nu putu rezista torentului. 
Corpul îi fu carbonizat, străpuns de proiectile, distrus până se 
moleşi şi muri. 

Obosit după folosirea atât de multă magie m-am aşezat pe 
pământ şi m-am relaxat. 


După câteva minute un iaht apăru deasupra buncărului, un 
iaht bine înarmat din care coborâră războinici draguni în 
armuri de luptă şi înarmaţi cu proiectoare de flux, în spatele 
lor misticii draguni înconjurați de scuturi protectoare şi 
probabil zeci de vrăji distructive în minte. 

Aceştia erau profesionişti. 

- Ne pare rău Călătorule că ai fost pus într-o situație 
de pericol; îmi spuse un dragun cu însemn de lider 
de război; Roa îți trimite scuzele sale. Avem ordin 
să te ducem imediat înapoi la Citadelă. 

- S-ar putea să mai fie supraviețuitori în pădure 

- Îi vor lua ei; gheara dragunului indică glisorul care 
trecu deasupra noastră 

Se întoarse şi începu să dea ordine ostașilor în timp ce un 
mistic mă invită să urc la bordul iahtului. 

- Sper să aveţi ceva comfortabil în chestia asta; am 

murmurat în timp ce urcam pe punte; Mor de som. 

Era adevărat, folosirea magiei de nivel înalt mă obosea şi 
aveam nevoie de odihnă. 

- Nici o grijă vei ajunge sus imediat; misticul auzise 

Şi avu dreptate. Odată ce ne ridicarăm la vârful copacilor 
iahtul ţâşni ca un fulger către marginea platoului, în câteva 
minute frână deasupra unui aeroport. Roa aştepta zâmbitor. 

Când am ajuns lângă el i-am spus direct: 

- Ascultă Roa, Asociaţia voastră are ceva probleme 
cu securitatea. 

Roa zimbi minzeste 

- Tuai vrut să vezi avanposturile. 

- Îmi pare rău pentru echipa ta. 

- Unii au supravieţuit, ştiau riscurile de când au 
intrat în Asociaţie — apoi continua mohorât — pe 
cei mai mulți îi pierdem în perioada de recrutare şi 
antrenament. Dar destule despre aceste evenimente 
nefericite. Să mergem să vizităm Centrul de 
Comandă 

- Nu se poate să facem asta mai târziu. Sunt tare 
obosit. 

- Am ceva pentru oboseală. 

Întinse o piatră de restaurare, când am strâns-o în mână se 
activă şi oboseala trecu ca luată cu mână. Pietrele de 
restaurare sunt extrem de eficiente la fel ca şi vrăjile de 
restaurare returnându-ți toate forțele. 

În următoarele ore Roa mi-a fost ghid prin interiorul 
Citadelei. Odată trecut prin nişte porți enorme din neutronium 
care făceau legătura dintre lumea de afară şi interiorul 
Centrului de Comandă a Citadelei — psihologia dragunilor le 
impusese să aibă o singură intrare spre inima fortăreței, porțile 
erau păzite de o mulțime de tunuri grele şi draguni înarmaţi 
până în dinți. 

Aici era spaţiul rezervat pentru trupele de elita ale 
Asociației. Taberele de antrenament erau în caverne blindate 
cu pereți din namocristal artificial pentru a rezista sesiunilor 
de pregătire. Din loc în loc de-a lungul nesfârşitelor coridoare 
se aflau ferestre, de fapt panouri virtuale de înaltă fidelitate 
care mai alunagu sentimentul de claustrofobie. 

Centrul de Comandă era o încăpere enormă, pe mai multe 
niveluri, de formă rotundă în care funcționau atât 
echipamentele tehnologice ale Asociaţiei cât şi instrumentele 
magice. Atenţi la tot ce se întâmplă erau mai mulți 
supraveghetori. Rolul lor era de a prelua informaţia de la cei 
care mânuiau instrumentele şi de a o transmite comandanților. 

Cei mai mulți dintre ei erau draguni, când l-am întrebat pe 
Roa de ce mi-a răspuns ca, fiind la început Asociaţia avusese 
nevoie de resurse pentru a ţine piept celor care au fost 
deranjați de ei şi astfel Daitan îşi adusese dragunii din clanul 
său pentru a forma corpul principal al forțelor Asociaţiei. 

Pe când cercetam sala un dragun îi şopti ceva la urechea lui 
Roa care vizibil neliniştit s-a scuzat şi sa dus imediat la un 
pupitru de comunicaţii. 

Rămas singur m-am apropiat de harta magică a Citadelei, 
hartă care plutea asemenea unei holograme deasupra unui disc 
de doi metri în diametru. Am atins reprezentarea unuia dintre 
avanposturile de lângă platou şi imaginea se tulbură 
reformându-se într-o vedere mult mai detailată a zonei. 

Între timp Roa se întorsese şi-mi propuse să-l însoțesc pe 
una dintre lumile din apropiere unde echipele de cercetare 
descoperiseră un artifact şi iar acum nu se mai putea lua 
legătura cu ei. Am acceptat fără să stau pe gânduri. 

Trebuie să închei acum deoarece suntem pe picior de 
plecare dar odată ce mă voi întoarce voi continua descrierea 
Citadelei Asociației. 

